# Ալադին (մուլտֆիլմ)[խմբագրել | խմբագրել կոդը]

Անվան այլ կիրառումների համար տե՛ս՝ Ալադին (այլ կիրառումներ)

| **Ալադին** Aladdin |
| --- |
| Մուլտֆիլմի պաստառներից |
|  |
| Տեսակ | մուլտֆիլմ |
| Ժանր | երաժշտական ֆիլմ, ֆենթեզի կատակերգություն և ֆիլմ-հեքիաթ |
| Կերպարներ | Ալադին, Ջին, Արքայադուստր Ժասմին, Ջաֆար, Աբու, Կախարդական գորգ, Յագո, Սուլթան, Ռաջա, Գազիմ, Արքայազն Ախմեդ, Պահակազոր և Razoul? |
| Գործողության վայր | Արաբական թերակղզի, Իրաք և Ագրաբահ |
| Հորինված երկիր | Ալադին |
| Հիմնված է | Aladdin and the Wonderful Lamp? |
| Շարքի մասն է | Walt Disney Animation Studios ստուդիայի ֆիլմեր, Դիսնեի Վերածնունդ և Ալադին |
| Ռեժիսոր | Ջոն Մասկեր Ռոն Քլեմենթս |
| Սցենարիստ | Ռոն Քլեմենթս Ջոն Մասկեր Թեդ Էլիոտ Թերրի Ռոսիո |
| Հնչյունավորում | Սքոթ Ուեյնգեր Ռոբին Ուիլյամս Բրյուս Ադլեր Ջոնաթան Ֆրիման Լինդա Լարկին Լեա Սալոնգա Գիլբերտ Գոթֆրիդ Դուգլաս Սիլ Ջիմ Քամինգս Չարլի Ադլեր Քորի Բարթոն Ֆիլիպ Փրոքթոր Ֆրենկ Ուոքեր |
| Պատմող | Վաճառական |
| Պրոդյուսեր | Ջոն Մասկեր Ռոն Քլեմենթս |
| Գործադիր պրոդյուսեր | Ալիս Դյուվեյ |
| Բեմադրող նկարիչ | Ռիչարդ Վանդեր Վենդե |
| Երաժշտություն | Ալան Մենկեն |
| Խմբագիր | Հ. Լի Պետերսոն, Մարկ Հեսթեր և Չակ Ուիլյամս |
| Երկիր |  ԱՄՆ |
| Լեզու | Անգլերեն |
| Ընկերություն | Walt Disney Pictures Walt Disney Feature Animation |
| Դիստրիբյուտոր | Walt Disney Studios Motion Pictures և Դիսնեյ+ |
| Տևողություն | 91 րոպե |
| Շարք | «Ալադին» |
| Սիկվել | Ջաֆարի վերադարձը (1994) |
| Թվական | 1992 |
| Առաջադրում | «Օսկար» ձայնի լավագույն մոնտաժի համար, Օսկար լավագույն երաժշտության համար և Օսկար մրցանակ լավագույն ձայնադրման համար |
| Պարգևներ |  և Էննի մրցանակ լավագույն անիմացիոն խաղարկային ֆիլմի համար |
| MPAA վարկանիշ |  |
| Բյուջե | 28 000 000 $ |
| Շահույթ | 504 050 219 $ և 217 350 219 $ |
| movies.disney.com/aladdin​(անգլ.) |

**«Ալադին»** (անգլ.՝ *Aladdin*), 1992 թվականին նկարահանված երաժշտական ֆենտեզի մուլտֆիլմ։ Դասվում է «Ուոլտ Դիսնեյ» ընկերության դասական անիմացիոն ֆիլմերի շարքին։ Ֆիլմը ռեժիսորներն են Ջոն Մասկերը և Ռոն Քլեմեթսը։ Նկարահանված է արաբական «Ալադինն ու կախարդական լամպը» և «Հազար ու մի գիշեր» ստեղծագործությունների հիման վրա։ Մի շարք անիմացիոն տարրերի համադրություն է։

Մուլտֆիլմի պրեմիերան կայացել է 1992 թվականի նոյեմբերի 25-ին։ Ցուցադրման առաջին իսկ օրերից այն արժանացել է ԱՄՆ-ի, իսկ հետագայում արդեն ամբողջ աշխարհի հավանությանը։ 1992 թվականին գրանցել է ավելի քան 217 միլիոն ԱՄՆ դոլարի եկամուտ Միացյալ Նահանգներում և ավելի քան 504 միլիոն ողջ աշխարհում։ Մուլտֆիլմը նաև արժանացել բազմաթիվ մրցանակների, որոնց մեծ մասը Եվրոպայում և Մերձավոր Արևելքում։

## Կերպարներ

### Ալադին

Ալադինն աղքատ, սակայն բարի սիրտ ունեցող պատանի է։ Նրա միակ ընկերն Աբու անունով մի կապիկ է, ում հետ անցկացնում էր իր կյանքի ուրախ և տխուր պահերը։ Մի օր Ալադինը սիրահարվում է արաբ սուլթանի դստերը՝ արքայադուստր Ժասմինին։ Իր սիրուն հասնելու համար շատ երկար ու դժվար ճանապարհ է անցնում՝ ջին գտնում, շրջագայում կախարդական գորգով, անցնում ճանապարհներ և կռիվներ մղում։

Անիմացիոն կերպարը ստեղծել է Գլեն Քինը։

### Ջին

Ջինը բանտարկված էր կախարդական լամպում և միայն կարթնանար այն ժամանակ երբ որևէ մեկը երեք անգամ դիպչեր լամպին։ Երբ ծպտված Ջաֆարը բանտում համոզում է Ալադինին գնալ և «Հրաշքների քարանձավից» իր համար բերել լամպը, Ալադինը պատահաբար շփում է լամպը և այնտեղից դուրս է գալիս մեծ, կապույտ Ջինը։ Ջինի երազանքն էր լինել ազատ ու այլևս ոչ մեկին չծառայել։

Կերպարի հեղինակն է Էրիկ Գոլդբերգը։

### Ջաֆար

Ջաֆարը մուլտֆիլմի գլխավոր բացասական կերպարն է։ Շրջում է իր չար թութակ Յագոյի հետ։ Նա սուլթանի պալատական վեզիրն է և աչքի է ընկնում իր նախանձախնդրությամբ, չարությամբ և դաժանությամբ։ Մի անգամ նա մտնում է սուլթանի մոտ և իր թիկնոցավոր օձի գավազանով փորձում է հիպնոսացնել, որպեսզի իրեն ամուսնացնի Ժասմինի հետ։ Մուլտֆիլմում անընդհատ հակամարտության մեջ է Ջինի և Ալադինի հետ։

Կերպարի հեղինակն է Անդրիաս Լքելը։

### Ժասմին

Ժասմինը Ագրաբահի թագավորության և «Դիսնեյի» վեցերորդ արքայադուստրն է։ Նա 15 տարեկան է։ Քանի որ իր հոր՝ սուլթանի հրահանգով չէր կարող պալատի սահմաններից դուրս գալ, նրա միակ ընկերը վագր Ռաջան էր։ Ի վերջո ամուսնանում է Ալադինի հետ։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալադին (մուլտֆիլմ)» հոդվածին։ |